Կորենտեն Ժան

**Կորենտեն Ժան** (, ), ֆրանսիացի ֆուտբոլիստ, կենտրոնական հարձակվող:

## Ակումբային կարիրեա
Ժանը «Տրուա» ակումբի սան է։ Առաջին թիմում նորամուտն է նշել 2012 թվականի նոյեմբերի 29-ին Ֆուտբոլի Ֆրանսիայի լիգայի գավաթի քառորդ եզրափակչի «Ռենի» դեմ խաղում։ Ժանը խաղադաշտ է դուրս եկել առաջին րոպեներից, խաղացել է հարձակվողի դիրքում և աչքի ընկել խփած գոլով։ Մի քանի օր անց՝ դեկտեմբերի 2-ին, նորամուտն է նշել Ֆրանսիայի առաջնությունում՝ խաղալով նույն «Ռենի» դեմ։ Այդ խաղում Ժանը դուրս է եկել փոխարինման, խաղադաշտում գտնվելու 11 րոպեի ընթացքում ստաել է երկու դեղին քարտ և հեռացվել է խաղից։ 2013 թվականի մարտի 9-ին Ժանը բացել է իր գոլերի հաշիվը Ֆրանսիայի առաջնությունում «Ռեյմսի» հետ խաղում աչքի է ընկել դուբլով։ Ընդհանուր առմամբ, իր առաջին մրցաշրջանում մասնակցել է 15 հանդիպման և դարձել 3 գոլի հեղինակ Ֆրանսիայի առաջնությունում:

Առաջին լիգայից դուրս մնալուց հետո «Տրուան» 2013/2014 մրցաշրջանում հանդես է եկել Երկրորդ լիգայում։ Այս մրցաշրջանում Ժանը մասնակցել է 21 հանդիպման և դարձել 4 գոլի հեղինակ, ինչպես նաև 5 խաղի է մասնակցել Ֆրանսիական լիգայի գավաթի խաղարկությունում, որտեղ նրա թիմը հասել է կիսաեզրափակիչ: 2014/2015 մրցաշրջանը «Տրուայի» և Ժանի համար հաջող էր։ Ակումբը վստահորեն հաղթել է Երկրորդ լիգայում, իսկ Ժանը 28 խաղում դարձել է 10 գոլի հեղինակ: 2015 թվականի հուլիսին Ժանը 5 տարվա պայմանագիր է կնքել «Մոնակոյի» հետ: Տրանսֆերմարկտ կայքի տվյալներով՝ նրա տեղափոխության համար վճարվել է 4 միլիոն եվրո։ Գործարքի պայմաններով ֆուտբոլիստը ևս մեկ մրցաշրջան վարձավճարով մնացել է «Տրուայում»։ 2015/2016 մրցաշրջանում «Տրուայի» կազմում Ժանը Ֆրանսիայի առաջնությունում մասնակցել է 34 հանդիպման, որոնցում դարձել է 5 գոլի հեղինակ: Թիմը մրցաշրջանի արդյունքներով զբաղեցրել է մրցաշարային աղյուսակի վերջին հորիզոնականը և կրկին դուրս է մնացել առաջին լիգայից:

2016 թվականի ամռանը Ժանը միացել է «Մոնակոյին»: 2016 թվականի օգոստոսի 20-ին նորամուտն է նշել նոր ակումբում՝ ամբողջությամբ խաղալով «Նանտի» դեմ Ֆրանսիայի առաջնության խաղը։ 2016 թվականի դեկտեմբերի 7-ին Ժանն առաջին անգամ մասնակցել է եվրագավաթային հանդիպմանը՝ մեկնարկային կազմում դուրս գալով Չեմպիոնների լիգայի խմբային փուլի վերջին՝ «Բայերի» դեմ խաղին։

2017 թվականի հունվարի 23-ին Ժանը մինչև մրցաշրջանի ավարտը վարձակալության է տրվել «Թուլուզ» ակումբին՝ առանց գնման հնարավորության։ 2017 թվականի հուլիս 3 -ին քառամյա պայմանագիր է կնքել «Թուլուզի» հետ։ 2020 թվականի հունվարին «Լանս» ակումբը վեց ամսով վարձակալել է Ժանին։ 2020 թվականի հունիսի 8-ին եռամյա պայմանագիր է կնքել «Լանսի» հետ։ 2022 թվականի հունիսի 29-ին տեղափոխվել է Ֆուտբոլի բարձրագույն լիգայի «Ինտեր Մայամի» ակումբ՝ կնքելով պայմանագիր մինչև 2024 թվականի մրցաշրջանի ավարտը՝ 2025 և 2026 մրցաշրջաններին վերակնքման տարբերակներով։ Տրանսֆերի արժեքը կազմել Է 1,2 եվրո։  2022 թվականի հուլիսի 30-ին Ամերիկյան լիգայում նորամուտն է նշել «Ցինցինատիի» դեմ խաղում՝ աչքի ընկնելով գոլային փոխանցմամբ։ 2023 թվականի մարտի 4-ին «Ֆիլադելֆիա Յունիոնի» դեմ խաղում խփել է իր առաջին գոլը MLS-ում։ 2023 թվականի հունիսի 10-ին «Նյու Ինգլենդ Ռեվյուշնի» դեմ խաղում ձախ ծնկի առաջի խաչաձև կապանների վնասվածք է ստացել, ինչի պատճառով բաց է թողել 2023 թվականի մրցաշրջանի մնացած հատվածը։ 2024 թվականի փետրվարի 20-ին «Ինտեր Մայամին» գնել է Ժանի պայմանագիրը։

## Միջազգային կարիերա
Ժանը հանդես է եկել Ֆրանսիայի մինչև 16, 17, 18, 19, 20 և մինչև 21 տարեկանների հավաքականներում։

## Ծանոթագրություններ

 
Կատեգորիա:Թուլուզի ֆուտբոլիստներ
Կատեգորիա:Լանսի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Սոշոյի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տրուայի ֆուտբոլիստներ